Regentparret har brugt det meste af mandag på at være på rundtur i Skagen by. De fleste af besøgene har bestået af fremvisninger, taler og forestillinger af forskellig karakter, men et besøg skilte sig lidt ud. Da Hendes Majestæt Dronningen besøgte Skagen Kirke blev regenten som afslutning spurgt, om hun ikke ville hjælpe med at lægge sidste hånd på et nyt altertæppe til kirken. Det havde hun ikke noget imod, og under kyndig vejledning syede hun de sidste sting på altertæppet, som er en tro kopi af det tæppe, som Dronning Alexandrine var med til at sy under sit ophold på Klitgården i 1951-1952. Du kan se Dronningen arbejde øverst på siden.
Selvom man er kongelig, kan man godt blive sat til at arbejde.